Úradný vestník L 291 , 06/12/1995 S. 0003 - 0004



Nariadenie Rady (ES) č. 2801/95 z 29. novembra 1995, ktorým sa mení a dopĺňa nariadenie č. 79/65/EHS, ktorým sa vytvára sieť na zber účtovných údajov o príjmoch a obchodných operáciách poľnohospodárskych podnikov v Európskom hospodárskom spoločenstve RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže nariadenie Rady č. 79/65/EHS z 15. júna 1965, ktorým sa vytvára sieť na zber účtovných údajov o príjmoch a obchodných operáciách poľnohospodárskych podnikov v Európskom hospodárskom spoločenstve [2] (ďalej len "dátová sieť"), ustanovuje pre určité členské štáty počet podnikov poskytujúcich údaje v danej oblasti prieskumu; keďže do oblasti prieskumu tejto dátovej siete musia patriť všetky poľnohospodárske podniky určitej hospodárskej veľkosti bez ohľadu na akékoľvek vonkajšie práce, ktoré môže prevádzkovateľ vykonávať; keďže táto oblasť by sa mala periodicky preskúmavať vzhľadom na nové údaje z Prehľadu štruktúry poľnohospodárskych podnikov; keďže podniky poskytujúce údaje sa musia vyberať v súlade s pravidlami ustanovenými v súvislosti s plánom výberu zameraným na získanie reprezentatívnej účtovnej vzorky z danej oblasti prieskumu; keďže počet podnikov potrebný na to, aby poskytli reprezentatívnu vzorku, by sa mal preskúmať na základe analýzy údajov získaných v tejto oblasti prieskumu v predchádzajúcom období; keďže podrobné pravidlá uplatňovania, najmä medzná hodnota hospodárskej veľkosti a počet podnikov poskytujúcich údaje za jednu oblasť, sa prijímajú v súlade s postupom výboru spoločenstva; keďže v týchto podrobných pravidlách uplatňovania by mali byť ustanovené technické kritériá ako vhodná veľkosť vzorky; keďže pre zabezpečenie jednotného prístupu by sa mal týmto postupom pre všetky členské štáty určiť počet podnikov poskytujúcich údaje; keďže po pristúpení Rakúska, Fínska a Švédska do Európskej únie by sa mala príloha k nariadeniu č. 79/65/EHS doplniť o zoznam oblastí v týchto členských štátoch, PRIJALA TOTO NARIADENIE: Článok 1 1. Článok 4 nariadenia č. 79/65/EHS sa nahrádza týmto textom: "Článok 4 1. Do oblasti prieskumu uvedenej v článku 1 (2) a) patria tie poľnohospodárske podniky, ktoré majú hospodársku veľkosť rovnú alebo väčšiu než medzná hodnota vyjadrená v európskych veľkostných jednotkách (EVJ) definovaných v klasifikačnom systéme spoločenstva. 2. Na to, aby bol poľnohospodársky podnik kvalifikovaný ako podnik poskytujúci údaje, musí: a) mať hospodársku veľkosť rovnú alebo väčšiu než medzná hodnota určená v súlade s odsekom 1; b) byť obhospodarovaný prevádzkovateľom, ktorý vedie účtovníctvo alebo ktorý je ochotný a schopný viesť účtovníctvo poľnohospodárskeho podniku a ochotný poskytovať účtovné údaje o svojom podniku Komisii; c) byť spolu s ostatnými podnikmi a na úrovni každej oblasti reprezentatívny v danej oblasti prieskumu. 3. Maximálny počet podnikov poskytujúcich údaje je 80000 na celé spoločenstvo. 4. Podrobné pravidlá uplatňovania tohto článku, najmä medzná hodnota hospodárskej veľkosti a počet podnikov poskytujúcich údaje za jednu oblasť, sa prijmú v súlade s postupom ustanoveným v článku 19." 2. Príloha k nariadeniu č. 79/65/EHS sa dopĺňa o text uvedený v prílohe k tomuto nariadeniu. Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. novembra 1995 Za Radu predseda L. Atienza Serna [1] Stanovisko poskytnuté 17. novembra 1995 (zatiaľ neuverejnené v úradnom vestníku). [2] Ú. v. ES 109, 23.6.1965, s. 1859/65. Nariadenie bolo naposledy zmenené a doplnené Aktom o pristúpení v roku 1994. -------------------------------------------------- PRÍLOHA Rakúsko | tvorí jednu oblasť | Fínsko | 1.Etelä-Suomi2.Sisä-Suomi3.Pohjanmaa4.Pohjois-Suomi | Švédsko | 1.Roviny južného a stredného Švédska2.Lesy a zmiešané poľnohospodárske a lesnaté oblasti južného a stredného Švédska3.Oblasti severného Švédska | --------------------------------------------------